**Izziņa par atzinumos sniegtajiem iebildumiem**

**par Ministru kabineta noteikumu projektu**

**“Izglītojamo, kuri piedalās valsts aizsardzības mācības nometnē, un jaunsargu veselības aprūpes izdevumu samaksas kārtība” (VSS-119)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 29.04.2021. starpinstitūciju sanāksme  |
|  |  |
| Saskaņošanas dalībnieki | Tieslietu ministrija, Izglītības un zinātnes ministrija, Veselības ministrija |
|  |  |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju)  | Tieslietu ministrijas un Veselības ministrijas |
| iebildumus   |  |

|  |  |
| --- | --- |
| Ministrijas (citas institūcijas), kuras nav ieradušās uz sanāksmi vai  | Finanšu ministrija, Latvijas Pašvaldību savienība |
| kuras nav atbildējušas uz uzaicinājumu piedalīties elektroniskajā  |  |
| saskaņošanā   |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  | Projekts | **Tieslietu ministrija**Vēršam uzmanību, ka normatīvais regulējums par savstarpēji cieši saistītiem jautājumiem iespēju robežās ir jāapvieno vienā normatīvajā aktā, lai neveidotu to sadrumstalotību. Ja tiesiskais regulējums ir sadrumstalots pa vairākiem normatīvajiem aktiem, tiesisko attiecību dalībniekiem ir grūti orientēties tiesiskajā regulējumā, kas noved pie vairākām negatīvām sekām: pirmkārt, savu tiesību un pienākumu nepietiekoša izpratne; otrkārt, palielinās normatīvo aktu pārkāpuma risks; treškārt, pieaug negatīva attieksme pret likumdevēju un valsts pārvaldes institūcijām kopumā. Ņemot vērā minēto, Ministru kabineta 2014. gada 26. augusta sēdes protokollēmuma Nr. 45 45.§ 12.7. apakšpunktā noteikts, ka atbildīgā ministrija normatīvā akta projektu izstrādā, pēc iespējas izvairoties no vienu jomu regulējošā tiesiskā regulējuma sadrumstalotības; nepieciešamības gadījumā spēkā esošo normatīvo aktu papildina ar pilnvarojumam atbilstošu regulējumu.Līdz ar to Tieslietu ministrija ierosina apsvērt iespēju apvienot noteikumu projektā paredzēto regulējumu ar Ministru kabineta noteikumu projektu "Valsts aizsardzības mācības nometņu organizēšanas un darbības kārtība" (izsludināts 2021. gada 18. februāra Valsts sekretāru sanāksmē (VSS-120)). Minētais nodrošinātu, ka regulējums par savstarpēji saistītajiem jautājumiem nav sadrumstalots. Tāpat ir izvērtējams, vai regulējums par jaunsargiem apmaksājamiem veselības aprūpes pakalpojumiem ir apvienojams ar kārtību, kādā nodrošināma drošība Jaunsardzes nodarbībās un pasākumos (deleģējums Valsts aizsardzības mācības un Jaunsardzes likuma 19. pantā). | Starpinstitūciju sanāksmē panākta vienošanās šo normatīvā akta projektu neapvienot ar TM atzinumā minētajiem normatīvo aktu projektiem.  |  |
|  | **Valsts aizsardzības mācības nometņu izglītojamo un jaunsarguveselības aprūpes izdevumu apmaksas kārtība**1. Noteikumi nosaka valsts aizsardzības mācības nometņu izglītojamiem un jaunsargiem (turpmāk – izglītojamie) apmaksājamos veselības aprūpes pakalpojumus un apjomu, to saņemšanas nosacījumus un apmaksas kārtību.**2. Izglītojamiem apmaksājamie veselības aprūpes pakalpojumi****4. Izdevumu atlīdzināšanas kārtība** | **Tieslietu ministrija**Noteikumu projekta 1. punkts paredz, ka tie nosaka valsts aizsardzības mācības nometņu izglītojamiem un jaunsargiem apmaksājamos veselības aprūpes pakalpojumus un apjomu, to saņemšanas nosacījumus un apmaksas kārtību.Deleģējums Valsts aizsardzības mācības un Jaunsardzes likuma 5. panta ceturtajā daļā un 20. pantā paredz noteikt apmaksājamo veselības aprūpes pakalpojumu veidus, apjomu, saņemšanas nosacījumus un samaksas kārtību.Lai noteikumu projekta 1. punkts atbilstu deleģējumam, lūdzam to precizēt atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – MK noteikumi Nr. 108) 100. punktam.Attiecīgi lūdzam precizēt arī noteikumu projekta nodaļu nosaukumus (piemēram, noteikumu projekta 4. nodaļas), lai tie atbilstu noteikumu projekta 1. punktam un nodaļās ietvertajam regulējumam. | **Iebildums ņemts vērā.** | **Izglītojamo, kuri piedalās valsts aizsardzības mācības nometnē, un jaunsargu veselības aprūpes izdevumu samaksas kārtība**1. Noteikumi nosaka izglītojamiem, kuri piedalās valsts aizsardzības mācības nometnē, un jaunsargiem (turpmāk – izglītojamie) apmaksājamo veselības aprūpes pakalpojumu veidus un apjomu, to saņemšanas nosacījumus un samaksas kārtību. **II. Apmaksājamo veselības aprūpes pakalpojumu veidi un apjoms****IV. Izdevumu samaksas kārtība** |
|  | 2. Šajos noteikumos paredzēto veselības aprūpes pakalpojumu izdevumus sedz Jaunsardzes centrs no šim mērķim piešķirtajiem valsts budžeta līdzekļiem.3. Samaksu par veselības aprūpes pakalpojumiem veic izglītojamais vai nepilngadīgā izglītojamā likumiskais pārstāvis no saviem līdzekļiem, un Jaunsardzes centrs izglītojamam vai nepilngadīgā izglītojamā likumiskajam pārstāvim atlīdzina šajos noteikumos noteiktos veselības aprūpes pakalpojumu izdevumus. Ja izglītojamam vai nepilngadīgā izglītojamā likumiskajam pārstāvim par šajos noteikumos noteikto veselības aprūpes pakalpojumu saņemšanu ir izrakstīts rēķins, Jaunsardzes centrs sedz izdevumus konkrētajam veselības aprūpes pakalpojumu sniedzējam šajos noteikumos paredzētajā kārtībā. Samaksu par šo noteikumu 4.1. un 5.1. apakšpunktā noteikto veselības aprūpes pakalpojumu var veikt pašvaldība, un Jaunsardzes cents pašvaldībai atlīdzina šos izdevumus. | **Tieslietu ministrija**Lūdzam izvērtēt noteikumu projekta 2. punkta nepieciešamību, jo minētais izriet no noteikumu projekta 4. nodaļā paredzētā, vai arī to ietvert minētajā nodaļā, kurā ir runa par izdevumu atlīdzināšanas kārtību. Tāpat lūdzam noteikumu projekta 3. punktā paredzēto regulējumu ietvert 4. nodaļā, kas attiecas uz izdevumu atlīdzināšanas kārtību.  | **Iebildums ņemts vērā.** | 2. punkts svītrots3. punkts ietverts 4. nodaļā kā 8. punkts.  |
|  | 9. Jaunsardzes centram ir tiesības pieprasīt no veselības aprūpes pakalpojuma sniedzēja papildu informāciju, kas nepieciešama lēmuma pieņemšanai par šo noteikumu 4.3.un 5.4. apakšpunktā noteikto veselības aprūpes pakalpojumu izdevumu segšanu. | **Tieslietu ministrija**Noteikumu projekta 9. punkts paredz, ka Jaunsardzes centram ir tiesības pieprasīt no veselības aprūpes pakalpojuma sniedzēja papildu informāciju, kas nepieciešama lēmuma pieņemšanai par šo noteikumu 4.3. un 5.4. apakšpunktā noteikto veselības aprūpes pakalpojumu izdevumu segšanu.Lūdzam atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – Instrukcija Nr. 19) 14. punktam sniegt skaidrojumu šāda regulējuma nepieciešamībai, jo no esošā regulējuma nav saprotams, par kādu papildu informāciju ir runa, kā arī, vai minētais ir izvērtēts fizisko personu datu aizsardzības kontekstā. | **Iebildums ņemts vērā.** | 7. Jaunsardzes centram ir tiesības no veselības aprūpes pakalpojuma sniedzēja par traumas radītajām sekām pieprasīt papildu informāciju, kas nepieciešama lēmuma pieņemšanai par šo noteikumu 2.3. un 3.4. apakšpunktā noteikto veselības aprūpes pakalpojumu izdevumu atlīdzināšanu.Papildināts anotācijas I sadaļas 2. punkts. |
|  | 10. Lai izglītojamam vai viņa likumiskajam pārstāvim vai pašvaldībai atlīdzinātu izdevumus par veselības aprūpes pakalpojumiem, Jaunsardzes centrā iesniedz šādus dokumentus:(...) | **Tieslietu ministrija**Noteikumu projekta 10. punkts paredz, ka Jaunsardzes centrā ir jāiesniedz noteikti dokumenti, lai izglītojamam, viņa likumiskajam pārstāvim vai pašvaldībai atlīdzinātu izdevumus par veselības aprūpes pakalpojumiem. Savukārt noteikumu projekta 10.1. apakšpunkts paredz, ka jāiesniedz iesniegums par izdevumu atlīdzināšanu, kurā izglītojamais vai viņa likumiskais pārstāvis norāda attiecīgo informāciju. Vēršam uzmanību, ka no minētā nav saprotams, vai pašvaldībai arī ir jāsniedz kādi dokumenti, proti, kā tiks atlīdzināts pašvaldībai par noteikumu projekta 4.1. un 5.1. apakšpunktā noteikto veselības aprūpes pakalpojumu.Lūdzam precizēt noteikumu projektu. | **Iebildums ņemts vērā.** | 9. Lai atlīdzinātu izdevumus par veselības aprūpes pakalpojumiem, izglītojamais vai viņa likumiskais pārstāvis ne vēlāk kā sešus mēnešu laikā, vai gada laikā, ja tiek iesniegti dokumenti par šo noteikumu 2.1. un 3.1. apakšpunktā minētajiem izdevumiem, iesniedz Jaunsardzes centrā šādus dokumentus: (...)10. Ja samaksu par šo noteikumu 2.1. un 3.1. apakšpunktā noteikto veselības aprūpes pakalpojumu veikusi pašvaldība, tā iesniedz Jaunsardzes centrā iesniegumu par izdevumu atlīdzināšanu, kurā norāda šo veselības aprūpes pakalpojumu saņēmušā izglītojamā vārdu, uzvārdu, personas kodu, kā arī izdevumu apmēru un pašvaldības kontu kredītiestādē. |
| 1. j
 | 10.1.3. piekrīt, ka Jaunsardzes centrs par šo noteikumu 4.3. un 5.4. apakšpunktā noteiktajiem veselības aprūpes pakalpojumiem veselības aprūpes pakalpojuma sniedzējam var pieprasīt papildu informāciju;12.1.2. piekrīt, ka Jaunsardzes centrs par šo noteikumu 4.3. un 5.4. apakšpunktā noteiktajiem veselības aprūpes pakalpojumiem veselības aprūpes pakalpojuma sniedzējam var pieprasīt papildu informāciju; | **Tieslietu ministrija**Lūdzam izvērtēt noteikumu projekta 10.1.3. un 12.1.2. apakšpunktā ietverto piekrišanu kā veselības datu jeb īpašu kategoriju personas datu apstrādes tiesisko pamatu. Atbilstoši Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Datu regula) 43. apsvērumam, lai nodrošinātu, ka piekrišana ir sniegta brīvi, piekrišanai nevajadzētu kalpot par derīgu juridisko pamatu personas datu apstrādei konkrētā gadījumā, kad datu subjekta un pārziņa attiecībās pastāv skaidra nevienlīdzība, jo īpaši, ja pārzinis ir publiska iestāde un tāpēc ir maz ticams, ka piekrišana visos minētās konkrētās situācijas apstākļos bija sniegta brīvi. Turklāt uz piekrišanu kā datu apstrādes tiesisko pamatu ir attiecināmi Datu regulas 7. pantā ietvertie nosacījumi. Ievērojot minēto, lūdzam izvērtēt, vai noteikumu projekta 10.1.3. un 12.1.2. apakšpunktā paredzētās personas datu apstrādes pamats varētu būt Datu regulas 9. panta 2. punkta b) vai h) apakšpunkts un attiecīgi precizēt noteikumu projektu un anotāciju. | **Iebildums ņemts vērā.** | 9.1.3. piekrīt, ka Jaunsardzes centrs par nodarbībā vai pasākumā gūtās traumas radītajām sekām un šo noteikumu 2.3. un 3.4. apakšpunktā noteiktajiem veselības aprūpes pakalpojumiem veselības aprūpes pakalpojuma sniedzējam var pieprasīt papildu informāciju – izrakstu no pacienta medicīniskajiem dokumentiem, lai pārliecinātos vai saņemtie veselības aprūpes pakalpojumi pakalpojumi atbilst šajos noteikumos noteiktajiem veselības aprūpes pakalpojumu saņemšanas nosacījumiem un ir cēloņsakarība starp gūto traumu un izglītojamā dalību valsts aizsardzības mācības vai Jaunsardzes nometnē, nodarbībā vai pasākumā;12.1.2. piekrīt, ka Jaunsardzes centrs par nodarbībā vai pasākumā gūtās traumas radītajām sekām un šo noteikumu 2.3. un 3.4. apakšpunktā noteiktajiem veselības aprūpes pakalpojumiem veselības aprūpes pakalpojuma sniedzējam var pieprasīt papildu informāciju – izrakstu no pacienta medicīniskajiem dokumentiem, lai pārliecinātos vai saņemtie veselības aprūpes pakalpojumi atbilst šajos noteikumos noteiktajiem veselības aprūpes pakalpojumu saņemšanas nosacījumiem un ir cēloņsakarība starp gūto traumu un izglītojamā dalību valsts aizsardzības mācības vai Jaunsardzes nodarbībā vai pasākumā;Papildināts anotācijas I sadaļas 2. punkts. |
|  | 3. Samaksu par veselības aprūpes pakalpojumiem veic izglītojamais vai nepilngadīgā izglītojamā likumiskais pārstāvis no saviem līdzekļiem, un Jaunsardzes centrs izglītojamam vai nepilngadīgā izglītojamā likumiskajam pārstāvim atlīdzina šajos noteikumos noteiktos veselības aprūpes pakalpojumu izdevumus. Ja izglītojamam vai nepilngadīgā izglītojamā likumiskajam pārstāvim par šajos noteikumos noteikto veselības aprūpes pakalpojumu saņemšanu ir izrakstīts rēķins, Jaunsardzes centrs sedz izdevumus konkrētajam veselības aprūpes pakalpojumu sniedzējam šajos noteikumos paredzētajā kārtībā. Samaksu par šo noteikumu 4.1. un 5.1. apakšpunktā noteikto veselības aprūpes pakalpojumu var veikt pašvaldība, un Jaunsardzes cents pašvaldībai atlīdzina šos izdevumus.12. Lai Jaunsardzes centrs veiktu rēķina par veselības aprūpes pakalpojumu saņemšanu samaksu, izglītojamais vai viņa likumiskais pārstāvis piecu dienu laikā pēc rēķina izrakstīšanas Jaunsardzes centrā iesniedz šādus dokumentus:(...)13. Jaunsardzes centrs ne vēlāk kā septiņu dienu laikā pēc iesnieguma saņemšanas izvērtē šo noteikumu 12. punktā noteiktos dokumentus un, ja saņemtie veselības aprūpes pakalpojumi atbilst šajos noteikumos noteiktajiem veselības aprūpes pakalpojumu saņemšanas nosacījumiem, trīs dienu laikā apmaksā veselības aprūpes pakalpojuma sniedzēja izrakstīto rēķinu.14. Ja iesniegtie dokumenti vai saņemtie veselības aprūpes pakalpojumi neatbilst šajos noteikumos noteiktajiem veselības aprūpes pakalpojumu saņemšanas nosacījumiem, Jaunsardzes centrs pieņem lēmumu par atteikumu atlīdzināt izdevumus un atgriež iesniegtos dokumentus iesniedzējam. | **Veselības ministrija**Noteikumu projekta 3. 12., 13. un 14.punktā ietvertais tiesiskais regulējums paredz jaunu iniciatīvu – iespēju Jaunsardzes centram apmaksāt ārstniecības iestādes izrakstītu rēķinu par valsts aizsardzības mācības nometņu izglītojamiem vai jaunsargiem sniegtajiem veselības aprūpes pakalpojumiem. Saskaņā ar Noteikumu projekta sākotnējās (ex-ante) ietekmes novērtējuma ziņojumā (turpmāk – Anotācija) minēto šāds regulējums būtu attiecināms uz gadījumiem, kad pati persona vai tās likumiskais pārstāvis rēķinu nespēj samaksāt. Vēršam uzmanību, ka Veselības ministrijai nav konceptuālu iebildumu pret plānoto regulējumu, taču no tā šī brīža redakcijas nav skaidra veselības aprūpes pakalpojumu saņemšanas un apmaksas kārtība (piemēram, kā ārstniecības iestāde var būt pārliecināta, ka rēķins par sniegtajiem pakalpojumiem tiks apmaksāts? Kā persona saņems nepieciešamo ambulatoro veselības aprūpes pakalpojumu, ja tā sniegšana tiek nodrošināta tikai pēc pakalpojuma apmaksas?). Turklāt atbilstošs plānotā tiesiskā regulējuma būtības skaidrojums Anotācijā nav norādīts. Līdz ar to šobrīd nav pārliecības, ka, īstenojot Noteikumu projektu esošajā redakcijā, tiks sasniegts tiesiskā regulējuma mērķis – palīdzēt saņemt nepieciešamos veselības aprūpes pakalpojumus tiem valsts aizsardzības mācības nometņu izglītojamiem vai jaunsargiem, kuri paši vai to likumiskie pārstāvji par pakalpojumu saņemšanu nespēj samaksāt. Vēršam uzmanību, ka gadījumā, ja Jaunsardzes centrs atteiks ārstniecības iestādes izsniegtā rēķina apmaksu, savukārt persona vai tās likumiskais pārstāvis rēķinu nespēs apmaksāt, attiecīgā persona kļūs par parādnieku, pret kuru tiks rosināta parāda piedziņa. Ņemot vērā minēto, lūdzam precizēt Noteikumu projekta 3. 12., 13. un 14.punktā ietverto tiesisko regulējumu, kā arī papildināt Anotāciju ar atbilstošu skaidrojumu.**Tieslietu ministrija**Lūdzam izvērtēt nepieciešamību noteikumu projekta 12. punktā paredzētās piecas dienas aizstāt ar piecām darbdienām, jo piecas dienas būs pārāk īss termiņš, ja tajās tiek ieskaitītas arī brīvdienas (piemēram, Ziemassvētku vai Lieldienu u.c.)**Tieslietu ministrija**Anotācijas I sadaļas 2. punktā ir sniegta informācija, ka noteikumu projektā paredzēts, ka Jaunsardzes centrs var apmaksāt veselības aprūpes pakalpojumu sniedzēja izrakstīto rēķinu, ņemot vērā, ka var būt situācijas, kad izglītojamais vai viņa likumiskais pārstāvis to nespēj samaksāt.Vēršam uzmanību, ka minētā informācija ir vispārīga, līdz ar to lūdzam papildināt anotāciju atbilstoši Instrukcijas Nr. 19 14. punktam.  | **Iebildums ņemts vērā.****Iebildums ņemts vērā.****Iebildums ņemts vērā.** | 13. Jaunsardzes centrs ne vēlāk kā septiņu darbdienu laikā pēc iesnieguma saņemšanas izvērtē šo noteikumu 12. punktā noteiktos dokumentus un, ja saņemtie veselības aprūpes pakalpojumi atbilst šajos noteikumos noteiktajiem veselības aprūpes pakalpojumu saņemšanas nosacījumiem, apmaksā veselības aprūpes pakalpojuma sniedzēja izrakstīto rēķinu. Gadījumā, ja Jaunsardzes centrs no veselības aprūpes sniedzēja ir pieprasījis papildu informāciju, izvērtējumu veic nevēlāk kā septiņu darbdienu laikā pēc papildu informācijas saņemšanas. Papildināts anotācijas I sadaļas 2. punkts.12. Lai Jaunsardzes centrs veiktu rēķina par veselības aprūpes pakalpojumu saņemšanu samaksu, izglītojamais vai viņa likumiskais pārstāvis piecu darbdienu laikā pēc rēķina izrakstīšanas Jaunsardzes centrā iesniedz šādus dokumentus:(...) |
|  | 15. Ar šo noteikumu spēkā stāšanos spēku zaudē 2015. gada 22. decembra Ministru kabineta noteikumi Nr. 770 "Noteikumi par jaunsargiem apmaksājamiem veselības aprūpes pakalpojumiem, to saņemšanas nosacījumiem un samaksas kārtību".  | **Tieslietu ministrija**Lūdzam svītrot noteikumu projekta 15. punktu, jo Ministru kabineta 2015. gada 22. decembra noteikumi Nr. 770 "Noteikumi par jaunsargiem apmaksājamiem veselības aprūpes pakalpojumiem, to saņemšanas nosacījumiem un samaksas kārtību" zaudēja spēku 2021. gada 5. janvārī. | **Iebildums ņemts vērā.** | 15. punkts svītrots |
|  | Anotācijas I sadaļas 2. punkts. | **Tieslietu ministrija**Lūdzam papildināt anotācijas I sadaļas 2. punktu atbilstoši Instrukcijas Nr. 19 14. punktam, sniedzot informāciju par noteikumu projekta 4.3.6. un 5.4.7. apakšpunktā minētās summas pamatojumu (kā arī, vai ir vērtēta minētās summas pārskatīšana, salīdzinot ar iepriekšējo regulējumu). Tāpat no noteikumu projekta un anotācijas nav saprotams, vai ir noteikta maksimālā summa, kas tiek segta kopā par veselības aprūpes pakalpojumiem.**Tieslietu ministrija**Atbilstoši Instrukcijas Nr. 19 20. punktam anotācijas[II sadaļas](http://m.likumi.lv/ta/id/203061#n2) [1. punktā](http://m.likumi.lv/ta/id/203061#p1) norāda visas sabiedrības mērķgrupas, uz kurām attiecināms projekta tiesiskais regulējums tiešā un netiešā veidā, t.i., kuru tiesības, pienākumus, finanses vai iespējas projekts ietekmē vai varētu ietekmēt. Ar sabiedrības mērķgrupu saprot jebkuru fizisku vai juridisku personu grupu (tai skaitā valsts un pašvaldību iestādēs nodarbinātos), kuru skar projektā paredzētais regulējums. Lūdzam precizēt anotācijas II sadaļas 1. punktu, jo tiesiskais regulējums ietekmēs arī Jaunsardzes centru, pašvaldības un veselības aprūpes pakalpojumu sniedzējus.Attiecīgi lūdzam precizēt anotācijas II sadaļas 2. un 3. punktu atbilstoši Instrukcijas Nr. 19 22., 24. un 25. punktam, norādot, kāda būs noteikumu projekta tiesiskā regulējuma ietekme uz attiecīgajām sabiedrības mērķgrupām, kā arī, kādas administratīvās izmaksas varētu rasties. | **Iebildums ņemts vērā.****Iebildums ņemts vērā.** | Papildināts anotācijas I sadaļas 2. punkts.Papildināts anotācijas I sadaļas 2. punkts. |
|  | Anotācijas IV sadaļas 1. punkts. | **Tieslietu ministrija**Lūdzam precizēt anotācijas IV sadaļas 1. punktu atbilstoši instrukcijas Nr. 19 [54.2. apakšpunktam](https://m.likumi.lv/doc.php?id=203061#p54), jo tajā ir uzskaitīti saistītie tiesību aktu projekti, bet nav skaidrota šādu izmaiņu nepieciešamība. Papildus, ja nepieciešamie tiesību aktu projekti jau ir izsludināti Valsts sekretāru sanāksmē, norāda attiecīgās Valsts sekretāru sanāksmes datumu, protokola numuru un paragrāfu. Vēršam uzmanību, ka Ministru kabineta noteikumu projekts, kas noteiks valsts aizsardzības mācības nometņu organizēšanas un darbības kārtību, ir izsludināts 2021. gada 18. februāra Valsts sekretāru sanāksmē (VSS-120). | **Iebildums ņemts vērā.** | Papildināts anotācijas IV sadaļas 1. punkts. |
|  | Anotācijas VI sadaļas 1. punkts. | **Tieslietu ministrija**Lūdzam precizēt anotācijas VI sadaļas 1. punktā sniegto informāciju, jo tā ir pretrunā 2. punktā paredzētajam, proti, 1. punktā ir minēts, ka sabiedrība varēs līdzdarboties noteikumu projekta izstrādē, bet 2. punktā, ka sabiedrības pārstāvji jau varēja izteikt viedokli. Tāpat lūdzam izvērtēt sabiedrības līdzdalības pietiekamību noteikumu projekta saskaņošanā. Piemēram, lūdzam izvērtēt lietderību noskaidrot ietekmēto sabiedrības grupu (piemēram Latvijas Pašvaldību savienības) viedokli par noteikumu projektā ietverto regulējumu, attiecīgi aizpildot anotācijas VI sadaļu. Vēršam uzmanību, ka noteikumu projektā paredzētais skars arī pašvaldības | **Iebildums ņemts vērā.** | Papildināts anotācijas VI sadaļas 1. punkts. |

Atbildīgās amatpersonas:

Harijs Šemelis

Jaunsardzes centra Plānošanas un organizācijas departamenta

Administratīvās nodaļas jurists

tālr.: 67335385

e-pasts: harijs.semelis@jc.gov.lv

Liene Liepiņa

Aizsardzības ministrijas Aizsardzības plānošanas un analīzes departamenta

Struktūras un militārā personāla attīstības plānošanas nodaļas vadītājas vietniece

tālr.: 67335013

e-pasts: liene.liepina@mod.gov.lv